దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సూర్యపై ఆగ్రహం వ్యక్తంచేసిన పెటా
తమిళనాడులో జల్లికట్టు క్రీడకు వ్యతిరేకంగా పోరాడుతున్న పెటా ఇండియా తమిళ స్టార్ సూర్యపై విరుచుకుపడింది.
TNN | Updated:
Jan 19, 2017, 02:32PM IST
తమిళనాడులో జల్లికట్టు క్రీడకు వ్యతిరేకంగా పోరాడుతున్న పెటా ఇండియా తాజాగా తమిళ స్టార్ సూర్యపై విరుచుకుపడింది. జంతువులపై హింసని వ్యతిరేకిస్తోన్న పెటా ఇండియా ( పీపుల్ ఫర్ ది ఎథికల్ ట్రీట్&zwnj;మెంట్ ఆఫ్ యానిమల్స్ ) తమిళనాడులో సినీస్టార్లు జల్లికట్టు క్రీడకు మద్దతు పలకడాన్ని తీవ్రంగా తప్పుపట్టింది. తమిళనాడులో జల్లికట్టుపై నిషేధం ఎత్తేయాలని డిమాండ్ చేస్తూ స్టూడెంట్స్ చేపట్టిన ఆందోళనను శాంతియుతమైన నిరసన ప్రదర్శనగా అభివర్ణిస్తూ సూర్య చేసిన ప్రకటనపై స్పందించిన పెటా ఇండియా... &quot; ఇదంతా సూర్య తన లేటెస్ట్ మూవీ సింగం-3 ప్రమోషన్స్ కోసమే చేస్తున్నాడు '' అని ఆరోపించింది.
ఈ జల్లికట్టు కారణంగా తరచుగా గాయాలపాలవుతూ ఎద్దులు మృత్యువాత పడటంతోపాటు జనం కూడా మృతిచెందుతున్నారని ఆవేదన వ్యక్తంచేసిన పెటా.. జల్లికట్టు క్రీడను దేశ అత్యున్నత న్యాయస్థానం సైతం తప్పుపడుతున్నప్పటికీ... కొంతమంది స్టార్లు తమ సినిమాల ప్రమోషన్స్ కోసం ఇలా ఈ క్రీడను వాడుకుంటున్నారంటూ విచారం వ్యక్తంచేసింది. తమ సినిమాల్ని ప్రమోట్ చేసుకోవడం కోసం ఇలాంటి ప్రకటనలు ఇవ్వడం ద్వారా వారు తమ గుణాన్ని బయటపెట్టుకుంటున్నారు అని పెటా ఇండియా మండిపడింది.